LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2011 M. BALANDŽIO 28 D. ĮSAKYMO NR. 3D-377 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO TURIZMO VEIKLOS SKATINIMAS“ ĮGYVENDINIMO 2011 METAIS TAISYKLIŲ PATVIRTINIMO“ PAKEITIMO

2014 m. rugsėjo 26 d. Nr. 3D-673

Vilnius

1. P a k e i č i u Lietuvos kaimo plėtros 2007–2013 metų programos priemonės „Kaimo turizmo veiklos skatinimas“ įgyvendinimo 2011 metais taisykles, patvirtintas Lietuvos Respublikos žemės ūkio ministro 2011 m. balandžio 28 d. įsakymu Nr. 3D-377 „Dėl Lietuvos kaimo plėtros 2007–2013 metų programos priemonės „Kaimo turizmo veiklos skatinimas“ įgyvendinimo 2011 metais taisyklių patvirtinimo“:

1.1. Pakeičiu 2.1 papunktį ir jį išdėstau taip:

„2.1. pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“, kai prašoma paramos suma yra didesnė nei 43 443 (keturiasdešimt trys tūkstančiai keturi šimtai keturiasdešimt trys eurai);“

1.2. Pakeičiu 2.2 papunktį ir jį išdėstau taip:

„2.2. pagal veiklos sritį „Turistinių stovyklų kaimo vietovėse įkūrimas ir plėtra (išskyrus miško vietovėse)“, kai prašoma paramos suma yra didesnė nei 21 721,50 Eur (dvidešimt vienas tūkstantis septyni šimtai dvidešimt vienas euras penkiasdešimt euro centų).“

1.3. Pakeičiu 7.1 papunktį ir jį išdėstau taip:

„7.2 7.1. pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“ – iki 200 000 Eur (du šimtai tūkstančių eurų)“;

1.4. Pakeičiu 7.2 papunktį ir jį išdėstau taip:

„7.2. pagal veiklos sritį „Turistinių stovyklų kaimo vietovėse įkūrimas ir plėtra (išskyrus miško vietovėse)“ – iki 60 000 Eur (šešiasdešimt tūkstančių eurų).“

1.5. Pakeičiu 8 punktą ir jį išdėstau taip:

„8. Teikdamas paramos paraišką pareiškėjas paramos gali kreiptis pagal abi priemonės veiklos sritis. Tokiu atveju didžiausia paramos suma bendram projektui negali viršyti 200 000 Eur (du šimtai tūkstančių eurų), iš jų paramos suma turistinei stovyklai įkurti ir (arba) jos plėtrai negali viršyti 60 000 Eur (šešiasdešimt tūkstančių eurų).“

1.6. Pakeičiu16 punktą ir jį išdėstau taip:

„16. Didžiausia paramos suma vienam paramos gavėjui 2007–2013 metų laikotarpiui pagal Programos investicines priemones negali viršyti 400 000 Eur (keturi šimtai tūkstančių eurų). Didžiausia paramos suma vienam paramos gavėjui 2007–2013 metų laikotarpiui pagal veiklos sritį „Turistinių stovyklų kaimo vietovėse įkūrimas ir plėtra (išskyrus miško vietoves)“ negali viršyti 120 000 Eur (vienas šimtas dvidešimt tūkstančių eurų).“

1.7. Pakeičiu 18 punktą ir jį išdėstau taip:

„18. Parama turi būti skiriama vadovaujantis 2006 m. gruodžio 15 d. Komisijos reglamento (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5) nuostatomis. Pagalbos gavėjui suteikta nereikšminga (de minimis) pagalba negali viršyti 200 000 Eur (du šimtai tūkstančių eurų) per dvejus praėjusius ir einamuosius jo mokestinius metus.“

1.8. Pakeičiu 28.11 papunkčio pirmąjį sakinį ir jį išdėstau taip:

„jei projekte numatyti statybos ar infrastruktūros įrengimo darbai, turi būti parengtas statinio statybos, rekonstravimo ar kapitalinio remonto techninis projektas (statinio projekto bendroji, sklypo sutvarkymo (sklypo plano), architektūros, statybos skaičiuojamosios kainos nustatymo dalys) ir išduotas statybą leidžiantis dokumentas (tuo atveju, jei statinio projektas pradėtas rengti iki 2010 m. spalio 1 d. – statinio techninis projektas (statinio projekto bendroji, architektūros, technologijos, statybos skaičiuojamosios kainos nustatymo ir sklypo plano dalys) ir statybos leidimas), Agentūrai pateikiami kartu su paramos paraiška Statinių projektams, išskyrus nesudėtingus statinius, kurių sąmatinė vertė yra didesne kaip 144 810 Eur (vienas šimtas keturiasdešimt keturi tūkstančiai aštuoni šimtai dešimt eurų), turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techniniu reglamentu STR 1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl statybos techninio reglamento STR 1.06.03:2002 „Statinio projekto ekspertizė ir statinio ekspertizė“.“

1.9. Pakeičiu 34.6 papunktį ir jį išdėstau taip:

„34.6. bendrosios išlaidos. Finansuojama bendrųjų išlaidų suma be pridėtinės vertės mokesčio (toliau – PVM) negali būti didesnė kaip 2 896, 20 Eur (du tūkstančiai aštuoni šimtai devyniasdešimt šeši eurai dvidešimt euro centų). Tuo atveju, kai projekte numatyti naujos statybos, rekonstrukcijos, kapitalinio remonto ir (arba) infrastruktūros darbai, kuriems vykdyti būtina gauti statybos leidimą, finansuojama bendrųjų išlaidų suma be PVM gali būti ne didesnė kaip 5 792, 40 Eur (penki tūkstančiai septyni šimtai devyniasdešimt du eurai keturiasdešimt euro centų).“

1.10. Pakeičiu 1 priedą ir jį išdėstau nauja redakcija (pridedama).

1.11. Pakeičiu 2 priedą ir jį išdėstau nauja redakcija (pridedama).

2. N u s t a t a u, kad šis įsakymas įsigalioja 2015 m. sausio 1 d.

Žemės ūkio ministrė Virginija Baltraitienė